目錄

一、 皈依、發心

二、 四無量心

三、 三蘊經（三十五佛懺悔文）

四、 佛說阿彌陀經

五、 阿彌陀佛聖號

六、 六字大明咒（觀音心咒）

七、 往生咒

八、 中陰救度祈請文

九、 極樂淨土祈願文（極樂願文）

十、 普賢行願品

前言

我們每個人、每個眾生最後都會離開，往生的時候每個人皆要經歷中陰生，隨著各人的業力前往各自不同的地方投胎，不論是天堂淨土或地獄等六道。

為什麼需要49天的唸誦呢？

因為佛經裡面佛的智慧眼見到大部分的中陰身壽命是49天，之後就會投胎，而每一個7 就是他們投胎的機會，也會有一次往生的痛苦和恐懼，而49天之內也會歷經中陰身的痛苦和恐懼。

助念時為什麼每一個七都需要呢？因為每一個七都重新有一個機會投胎，也同時會有一次往生的痛苦和恐懼，所以逢七時要修法超度。

然而每個人因業力不同，有的人第一個七或第二個七或第三個七投胎，最起碼大部分的眾生都在49天，如果在49天之內每天都唸經的話，一方面他在中陰的時候不會有那麼大的恐懼與痛苦，透過助念的功德、佛菩薩的加持、法的力量，以及與亡者累積的善種子相互結合時，比較容易去淨土、三善道，不容易墮落三惡道，所以助念有很大的幫助。

此關懷49手冊是集結往生者最需要的經典，如果時間允許，後面的普賢行願也一起完成唸誦，若時間不夠，普賢行願品或者唸誦極樂淨土祈願文擇一唸誦亦可。

每個人不管是自己的父母、親戚、朋友甚至寵物往生的時候，如果要請出家人修法49天也比較困難，不如自己為自己的親戚、朋友、寵物49天唸誦，透過您清淨的唸誦，其誦經功德的加持來減少其中陰的恐懼與痛苦，其加持也真的會如理如實讓亡者往生淨土或三善道。

咒語可以盡量唸誦( 阿彌陀佛聖號、六字大明咒、往生咒），若時間不允許，咒語7遍或21遍皆可。

堪布 慈囊仁波切

一、 皈依、發心

觀想帶領亡者皈依、發心

諸佛正法聖僧眾

直至菩提我皈依

以我布施等功德

為利眾生願成佛

(三遍)

二、 四無量心

願一切有情具足樂及樂因

願一切有情永離苦及苦因

願一切有情不離無苦妙樂

願一切有情遠離怨親愛憎、住大平等捨

( 三遍)

三、 三蘊經（三十五佛懺悔文）

三蘊：頂禮、懺悔、迴向

觀想帶領亡者，合掌懺悔

一切有情恆常皈依上師，皈依佛，皈依法，皈依僧

［註：頂禮］

南無薄伽梵、如來、阿羅漢、

正等正覺釋迦能仁。

南無金剛不壞佛

南無寶光佛

南無龍尊王佛

南無精進軍佛

南無精進喜佛

南無寶火佛

南無寶月光佛

南無現無愚佛

南無寶月佛

南無無垢佛

南無勇施佛

南無清淨佛

南無清淨施佛

南無水天佛

南無水天之天佛

南無堅德佛

南無栴檀功德佛

南無無量掬光佛

南無光德佛

南無無憂德佛

南無那羅延佛

南無功德華佛

南無如來梵光遊戲神通佛

南無蓮華光遊戲神通佛

南無財功德佛

南無德念佛

南無善名稱功德佛

南無善遊步功德佛

南無紅焰帝幢王佛

南無戰鬥勝佛

南無善遊步佛

南無周匝莊嚴功德佛

南無寶華遊步佛

南無如來、阿羅漢、正等正覺寶

蓮華善住娑羅樹王佛

［註：懺悔］

彼等十方世界一切如來、阿羅漢、正等正覺薄伽梵，盡所有住世者，彼等一切佛陀薄伽梵祈怙念：

若我此世、若前世、從無始世以來，於輪迴中一切輪迴生處，自作罪業、若教他作 、見作隨喜；塔財、僧財、十方僧財，若自取、若教他取、見取隨喜；五無間業若自作、若教他作、見作隨喜；十不善業道，若自實取入、若教他入、見入隨喜；業障所障，我等有情應墮地獄、墮畜生趣、墮惡鬼趣、邊地下賤、生蔑戾車、生長壽天、諸根不具、執邪見、值佛出世不喜、凡諸彼等一切罪業，以諸佛薄梵為智、為眼、為證、為量、知者、鋻者，彼等尊前發露懺悔，不覆、不藏，自今而後，戒除不犯。

［註：迴向］

彼等一切諸佛薄伽梵祈怙念：

若我此生、若前生、從無始以來，於輪迴中佈施一切輪迴他生，乃至施於畜生一搏之食，所有善根；或守淨戒，所有善根；或修淨行，所有善根；成熟有情，所有善根；發菩提心，所有善根；及無上智，所有善根，彼等一切，總攝於一，攝於一己，其於無上，其於至高，至高之至高、無上之無上：皆悉迴向，盡迴向於無上正等正覺。

如過去諸佛薄伽梵所作迴向，

如未來諸佛薄伽梵所將迴向，

如現在諸佛薄伽梵所作迴向，

我亦如是盡迴向。

眾罪皆懺悔， 福德盡隨喜， 勸請、祈禱一切佛，願證無上勝妙智。

人中最勝現在佛，過去以及未來佛，上述無量功德海，合掌近事而皈依。

［註：後行］

身業共為三，口業悉為四，復次意三業，十不善業一一懺。無始以來直至今，十不善業與五無間，煩惱心力所使然，一切罪業皆懺悔。

貪慾、瞋恚、愚痴力，身、口、一如意所為，凡我所造諸惡業，一切我今皆懺悔。我所有罪五無間，皆由無知力使然，懺悔罪墮誦此已，彼等無餘悉清淨。我與有情之惡業，凡諸罪悉發露懺，祈於今後不復造，業障恆常願消盡。

禮拜、供養與懺悔，隨喜、勸請及祈禱，我所積聚些許善，為證菩提悉迴向。

( 一遍)

四、 佛說阿彌陀經

為 往 生 者 念 經

如是我聞。一時佛在舍衛國。祇樹給孤獨園。與大比丘僧。千二百五十人俱。皆是大阿羅漢。眾所知識。長老舍利弗。摩訶目犍連。摩訶迦葉。摩訶迦栴延。摩訶拘絺羅。離婆多。周利槃陀伽。難陀。阿難陀。羅睺羅。憍梵波提。賓頭盧頗羅墮。迦留陀夷。摩訶劫賓那。薄拘羅。阿㝹樓馱。如是等諸大弟子。并諸菩薩摩訶薩。文殊師利法王子。阿逸多菩薩。乾陀訶提菩薩。常精進菩薩。與如是等諸大菩薩。及釋提桓因等。無量諸天大眾俱。

爾時佛告長老舍利弗。從是西方。過十萬億佛土。有世界名曰極樂。其土有佛。號阿彌陀。今現在說法。舍利弗。彼土何故名為極樂。其國眾生。無有眾苦。但受諸樂。故名極樂。又舍利弗。極樂國土。七重欄楯。七重羅網。七重行樹。皆是四寶周匝圍繞。是故彼國名為極樂。又舍利弗。極樂國土。有七寶池。八功德水。充滿其中。池底純以金沙布地。四邊階道。金銀琉璃玻璃合成。上有樓閣。亦以金銀琉璃玻瓈硨磲赤珠瑪瑙而嚴飾之。池中蓮花。大如車輪。青色青光。黃色黃光。赤色赤光。白色白光。微妙香潔。舍利弗。極樂國土。成就如是功德莊嚴。

又舍利弗。彼佛國土。常作天樂。黃金為地。晝夜六時。雨天曼陀羅華。其土眾生。常以清旦。各以衣裓。盛眾妙華。供養他方十萬億佛。即以食時。還到本國。飯食經行。舍利弗。極樂國土。成就如是功德莊嚴。

復次舍利弗。彼國常有種種奇妙雜色之鳥。白鶴孔雀鸚鵡舍利迦陵頻伽共命之鳥。是諸眾鳥。晝夜六時。出和雅音。其音演暢五根五力七菩提分八聖道分如是等法。其土眾生。聞是音已。皆悉念佛念法念僧。舍利弗。汝勿謂此鳥。實是罪報所生。所以者何。彼佛國土。三惡道。舍利弗。其佛國土。尚無惡道之名。何況有實。是諸眾鳥。皆是阿彌陀佛。欲令法音宣流變化所作。舍利弗。彼佛國土。微風吹動。諸寶行樹。及寶羅網。出微妙音。譬如百千種樂。同時俱作。聞是音者。自然皆生念佛念法念僧之心。舍利弗。其佛國土。成就如是功德莊嚴。舍利弗。於汝意云何。彼佛何故號阿彌陀。舍利弗。彼佛光明無量。照十方國。無所障礙。是故號為阿彌陀。又舍利弗。彼佛壽命及其人民無量無邊阿僧祇劫。故名阿彌陀。舍利弗。阿彌陀佛成佛已來。於今十劫。又舍利弗。彼佛有無量無邊聲聞弟子。皆阿羅漢。非是算數之所能知。諸菩薩眾亦復如是。舍利弗。彼佛國土成就如是功德莊嚴。又舍利弗。極樂國土。眾生生者。皆是阿鞞跋致。其中多有一生補處。其數甚多。非是算數所能知之。但可以無量無邊阿僧祇說。舍利弗。眾生聞者。應當發願。願生彼國。所以者何。得與如是諸上善人俱會一處。舍利弗。不可以少善根福德因緣得生彼國。舍利弗。若有善男子善女人。聞說阿彌陀佛。執持名號。若一日。若二日。若三日。若四日。若五日。若六日。若七日。一心不亂。 其人臨命終時。阿彌陀佛與諸聖眾。現在其前。是人終時。心不顛倒。即得往生阿彌陀佛極樂國土。舍利弗。我見是利。故說此言。若有眾生。聞是說者。應當發願。生彼國土。舍利弗。如我今者。讚歎阿彌陀佛不可思議功德之利。東方亦有阿閦鞞佛。須彌相佛。大須彌佛。須彌光佛。妙音佛。如是等恆河沙數諸佛。各於其國。出廣長舌相。遍覆三千大千世界。說誠實言。汝等眾生。當信是稱讚不可思議功德。一切諸佛所護念經。舍利弗。南方世界有日月燈佛。名聞光佛。大焰肩佛。須彌燈佛。無量精進佛。如是等恆河沙數諸佛。各於其國。出廣長舌相。遍覆三千大千世界。說誠實言。汝等眾生。當信是稱讚不可思議功德。一切諸佛所護念經。舍利弗。西方世界有無量壽佛。無量相佛。無量幢佛。大光佛。大明佛。寶相佛。淨光佛。如是等恆河沙數諸佛。各於其國。出廣長舌相。遍覆三千大千世界。說誠實言。汝等眾生。當信是稱讚不可思議功德。一切諸佛所護念經。舍利弗。北方世界有焰肩佛。最勝音佛。難沮佛。日生佛。網明佛。如是等恆河沙數諸佛。各於其國。出廣長舌相。遍覆三千大千世界。說誠實言。汝等眾生。當信是稱讚不可思議功德。一切諸佛所護念經。舍利弗。下方世界有師子佛。名聞佛。名光佛。達摩佛。法幢佛。持法佛。如是等恆河沙數諸佛。各於其國。出廣長舌相。遍覆三千大千世界。說誠實言。汝等眾生。當信是稱讚不可思議功德。一切諸佛所護念經。舍利弗。上方世界有梵音佛。宿王佛。香上佛。香光佛。大焰肩佛。雜色寶華嚴身佛。娑羅樹王佛。寶華德佛。見一切義佛。如須彌山 佛。如是等恆河沙數諸佛。各於其國。出廣長舌相。遍覆三千大千世界。說誠實言。汝等眾生。當信是稱讚不可思議功德。一切諸佛所護念經。舍利弗。於汝意云何。何故名為一切諸佛所護念經。 舍利弗。若有善男子善女人。聞是經受持者。及聞諸佛名者。是諸善男子善女人。皆為一切諸佛之所護念。皆得不退轉於阿耨多羅三藐三菩提。是故舍利弗。汝等皆當信受我語。及諸佛所說。舍利弗。若有人已發願。今發願。當發願。欲生阿彌 陀佛國者。是諸人等。皆得不退轉於阿耨多羅三藐三菩提。於彼國土。若已生。若今生。若當生。是故舍利弗。諸善男子善女人。若有信者。應當發願生彼國土。舍利弗。如我今者。稱讚諸佛不可思議功德。彼諸佛等。亦稱讚我不可思議功德。而作是言。釋迦牟尼佛能為甚難希有之事。能於娑婆國土五濁惡世。劫濁。見濁。煩惱濁。眾生濁。命濁中。得阿耨多羅三藐三菩提。為諸眾生。說是一切世間難信之法。舍利弗。當知我於五濁惡世。行此難事。得阿耨多羅三藐三菩提。為一切世間。說此難信之法。是為甚難。佛說此經已。舍利弗。及諸比丘。

一切世間天人阿修羅等。聞佛所說。歡喜信受。作禮而去。

( 一遍)

五、 阿彌陀佛聖號

為往生者念佛

南無阿彌陀佛( 21遍)

六、 六字大明咒（觀音心咒）

為往生者念咒

嗡　瑪尼　唄美　吽( 21遍)

七、 往生咒

拔一切業障根本得生淨土陀羅尼 (三稱)

南無阿彌多婆夜．哆他伽多夜．哆地夜他．阿彌利都婆毗．阿彌利哆．悉耽婆毗．阿彌利哆．毗迦蘭帝．阿彌利哆．毗迦蘭多．伽彌膩．伽伽那．枳多迦利．娑婆訶 (三遍)

八、 中陰救度祈請文

為亡者祈禱中陰救度

○○○即將死亡之際或於平時，應向諸佛菩薩求助。具體內容為：

於三寶前敬獻真實圓滿供品與意幻供品，手持妙香，並以強烈信心作如下猛厲發願：

安住十方之諸佛菩薩，具大悲者，具大智者，具明眼者，具大慈者，眾生救主，祈以大悲蒞臨於此，享用此等真實圓滿與意幻供養。汝等大悲聖尊，擁有不可思議之遍知智慧、大慈大悲、所作事業與救護之力。

汝等大悲聖尊，於「○○○ ( 亡者姓名)」自此世界前往他方世界、辭別此世、作大遷移、缺失友伴、苦不堪言、無依、無怙、舉目無親、此生隱沒、投生他道、走進黑暗、慘墮險地、深陷密林、為業所驅、遊蕩荒野、漂泊重洋、業風吹送、漫無目的、入大沙場、大魔所纏、於閻羅卒生大驚懼、以業墮入來世、不由自主、孤苦伶仃、獨自前行之際，願汝等大悲聖尊為「○○○」作無皈依處者之皈依處、怙主、救助者，從中陰幽暗中獲得救護，從業力赤風中得以回轉，從閻羅大畏懼中得到救援，於中陰大關隘中獲得護送。（一遍）

願汝等大悲聖尊此時大悲無有枯竭，擔當援軍，不捨眾生於三途，令其不失犯誓言，迅速發出大悲之力。祈請諸佛菩薩為「○○○」所發之大悲方便威力永不消減，以大悲攝持，令眾生不為惡業所驅。

（自他眾人敬信感戴而祈求。三遍）

九、 極樂淨土祈願文（極樂願文）

為往生者迴向及祈願

此乃我所修持法，思及饒益多眾生，手雖痛卻勤書寫，若有欲抄者應借。

無有勝此之功德，無有更深之教言，亦為吾法之根本，精進修持勿輕捨。

此屬顯宗法教故，未得傳承亦可誦。唉瑪火！

自此日落之方向，越過無數眾世界，稍許上方聖境處，即是清淨極樂剎。

我等肉眼雖未見，自心卻應明然觀。

彼剎阿彌陀佛尊，紅蓮寶色光耀眼，無見頂相足輪等，三十二相八十好；

一面二臂定持缽，著三法衣跏趺坐，千瓣蓮花月墊上，身背依靠菩提樹；

慈悲慧眼遙視我。右側觀世音菩薩，身白左手持白蓮；左側大勢至菩薩，

身藍左持金剛蓮；右手施依印向吾。

三大主尊如山王，巍然明然坦然住。大乘比丘十千億，身皆金色相好飾，

著三法衣黃燦燦。敬禮遠近無別故，我以三門敬頂禮。

法身無量光部主，右手放光化觀音，復化百俱胝觀音；左手放光化度母，

復化百俱胝度母；心間放光化蓮師，復化百俱胝蓮師；頂禮法身無量光。

佛於晝夜六時中，慈眸恆視諸有情，諸眾心中所生起，任何分別皆明知；

諸眾口中所言說，永無混雜一一聞；頂禮遍知無量光。

除造捨法無間罪，諸誠信您發願者，如願往生極樂剎，佛臨中陰引彼剎，

頂禮導師無量光。

您之壽量無數劫，不趣涅槃現住世，一心恭敬祈禱您，除非異熟業果外，

壽盡亦可享百歲，遣除一切諸橫死，頂禮怙主無量壽。

無數廣大三千界，遍滿珍寶作佈施，不如聽聞極樂剎，阿彌陀佛名號後，

以信合掌福德大，是故敬禮無量光。

誰聞阿彌陀佛名，心口如一自深心，僅生一次誠信心，彼不退轉菩提道，

頂禮怙主無量光。

聞佛阿彌陀名號，乃至未獲菩提間，不轉女身轉貴族，生生世世具淨戒，

頂禮善逝無量光。

吾身受用及善根，一切真實之供品，意幻七寶吉祥物，本成三千世界中，

十億日月洲須彌，天人龍之諸受用，意幻供養無量光，為利我故悲納受。

父母為主吾等眾，無始以來至今生，殺生偷盜非梵行，發露懺悔身三罪。

妄語離間綺惡語，發露懺悔語四罪。貪心害心與邪見，發露懺悔意三罪。

殺師父母阿羅漢，惡心損害佛身體，發露懺悔無間罪。殺害比丘與沙彌，

污尼毀像塔寺等，發露懺悔近無間。

三寶殿經所依等，以彼作證違誓等，發露懺悔捨法罪。誹謗諸菩薩之罪，

較殺三界有情重，發露懺悔無義罪。聞善功德惡過患，地獄痛苦壽量等，

認為不實僅說法，此罪重於五無間，發露懺悔無解罪。十三僧殘四他勝，

墮罪惡作向彼悔，發露懺悔五墮罪。四惡法罪十八墮，發露懺破菩薩戒。

十四根本八粗支，發露懺破誓言罪。未受戒律造惡業，非梵行及飲酒等，

一切自性之罪過，發露懺悔未知罪。

雖受皈戒灌頂等，不知守戒護誓言，

發露懺悔佛制罪。若無悔心懺不淨，昔所造罪如腹毒，以大慚懼悔懺罪。

後無戒心罪不淨，發誓此後遇命難，亦不造作不善業。阿彌陀佛及佛子，

加持淨化我相續。　　　　　　　

聞聽他人行善時，若捨嫉妒不喜心，誠心歡悅作隨喜，佛說同獲彼福德。

故於聖者及凡夫，所作諸善皆隨喜。於發無上菩提心，廣利有情皆隨喜。

斷十不善行十善，救護他命行佈施，守持戒律說實語，化怨言語直柔和，

少欲言說具義語，修持慈悲行正法，於彼善法皆隨喜。

十方浩瀚世界中，圓滿正覺後不久，我於彼等前祈請，迅速廣轉妙法輪，

佛以神通知彼義。於佛菩薩持教師，諸欲涅槃彼等前，祈請住世不涅槃。

以此為主三世善，迴向一切諸有情，願皆速得無上果，根除三界之輪迴。

彼善速成熟於我，遣除十八種橫死，身康力壯韶華豐，如夏恆河無盡財，

無魔怨害享正法，如法成就諸所願，弘法利生大益成，使此人身具意義。

我及結緣眾，願臨命終時，化身無量光，比丘僧圍繞，

親臨吾等前，見彼心歡悅，無有死亡苦。

願八大菩薩，神力臨空中，指示極樂道，接引往生也。

惡趣苦難忍，人天樂無常，願生畏彼心，無始至今生，

漫長漂輪迴，願生厭離心，若設人轉人，受無數四苦，

濁世違緣多，人天之安樂，猶如摻毒食，願毫無貪求。

食財親友朋，無常如夢幻，願毫無貪戀。

故鄉屬地宅，猶如夢境宅，願知不成實。

無解輪迴海，如罪犯脫獄，願義無反顧，趨往極樂剎，

願斷諸貪執，如鷲脫網羅，願瞬間行越，西方虛空中，

無量之世界，詣至極樂國。

願親見住彼，無量光佛顏，清淨諸罪障，四生中最勝，

蓮花蕊中生，願得化身生，刹那身圓滿，願獲相隨好，

因疑不往生，於五百年中，雖具樂受用，聽聞佛語聲，

然花不綻放，延誤見佛顏，願我無此過。往生花即開，

願見無量光。

以福力神變，手掌中放出，不可思供雲，願供佛眷屬。

爾時願如來，展右手摩頂，得菩提授記，聞深廣法後，

願熟解自續，願佛二長子，觀音大勢至，加持並攝受，

每日中十方，無量佛菩薩，供養無量光，蒞觀彼剎時，

願承侍彼等，獲得法甘露。

以無礙神變，願上午前赴，現喜具德剎，妙圓密嚴剎，

不動寶生佛，不空毗盧佛，求灌頂加持，授戒做廣供，

傍晚無艱難，返回極樂國。

普陀楊柳宮，烏金妙拂洲，十億化身剎，願見觀世音，

度母金剛手，蓮師等十億，奉如海供品，求灌頂深教，

速直返自剎。

願天眼明見，生前友侍徒，加持並護佑，亡時接彼剎，

賢劫一大劫，極樂剎一日，無數劫無死，願恆住彼剎，

彌勒至勝解，賢劫諸佛陀，降臨此剎時，以神變詣此，

供佛聞正法，爾後願無礙，返回極樂剎。

八百一十萬俱胝，那由他佛之佛剎，功德莊嚴皆合一，願生勝過諸剎土，

無上殊勝極樂剎。珍寶大地平如掌，寬敞明亮光閃閃，壓陷抬反富彈性，

願生輕滑舒適剎。眾寶所成如意樹，樹葉錦緞珍果飾，彼上幻鳥出妙音，

鳴唱深廣之法音，願生極為稀有剎。

眾具八支香水河，如是甘露諸浴池，七寶階梯寶磚圍，芳香蓮花具果實，

蓮花散射無量光，光端嚴飾化身佛，願生極其稀奇剎。無八無暇惡趣聲，

病魔煩惱三五毒，怨敵貧乏戰爭等，彼剎未聞諸痛苦，願生極其安樂剎。

無有女人無胎生，皆由蓮花苞中生，諸身無別金黃色，頂髻等相隨好飾，

五眼五通悉具足，願生無量功德剎。

自然眾寶無量宮，所欲受用意念生，無勤任運所需成，無有你我無我執，

所欲供雲手掌生，行持無上大乘法，願生諸樂之源剎。

香風普降妙花雨，諸樹河蓮中恆生，悅意色聲香味觸，受用以及供雲聚，

雖無女人眾化身，供養天女恆時供。欲安住時無量宮，欲睡眠時妙寶座，

具眾錦緞被墊枕。

鳥樹河流樂器等，欲聞時出妙法音，不欲之時即不聞；彼等甘露池溪流，

冷暖適度隨所欲，願生如意所成剎。彼剎阿彌陀佛尊，住無數劫不涅槃，

願於其間承侍彼。一旦佛陀趣涅槃，二恆河沙數劫中，教法住世之時期，

不離補處觀世音，願於其間持正法。

黃昏法沒次黎明，觀音現前成正覺，爾後彼佛名號為，勝光妙聚王如來，

願供奉彼聞正法，壽量六百六十萬，俱胝那由他劫久，願恆恭敬承侍彼，

以不忘總持持法。

涅槃之後彼教法，住世六億三十萬，俱胝劫間持正法，願恆不離大勢至。

大勢至現前成佛，爾後彼佛名號為，堅德寶聚王如來，壽量教法等觀音，

願於期間恆承侍，供品供養持諸法。

願我壽命盡立即，於彼剎或他淨剎，獲得無上正等覺。

成佛後如無量光，僅聞名號熟解眾，化身無數引眾生，無勤任運利有情。

善逝壽量及福德，德智威光皆無量，法身無量光佛陀，壽智無量出有壞。

何人持誦您名號，除非往昔業異熟，水火毒刃夜羅剎，佛說諸畏皆可救。

我持佛號頂禮您，祈救一切怖畏苦，吉祥圓滿祈加持！

願以佛所獲三身，法性不變真實諦，僧眾不退之加持，成就所發之大願。

(一遍)

頂禮三寶

南無曼足西日耶　南無素西日耶　南無烏特達瑪西日耶　梭哈

(一遍)

成就所願咒

諜呀他 邊雜 尺以呀 阿哇 波達 那耶 梭哈

( 一遍)

十、 普賢行願品

（普賢菩薩十大行願）

( 若時間允許，可再唸誦普賢行願品；若時間不允許，往生淨土祈願文及普賢行願品擇一唸誦)

所有十方世界中 三世一切人師子

我以清淨身語意 一切遍禮盡無餘

普賢行願威神力 普現一切如來前

一身復現剎塵身 一一遍禮剎塵佛

於一塵中塵數佛 各處菩薩眾會中

無盡法界塵亦然 深信諸佛皆充滿

各以一切音聲海 普出無盡妙言辭

盡於未來一切劫 讚佛甚深功德海

以諸最勝妙華鬘 妓樂塗香及傘蓋

如是最勝莊嚴具 我以供養諸如來

最勝衣服最勝香 末香燒香與燈燭

一一皆如妙高聚 我悉供養諸如來

我以廣大勝解心 深信一切三世佛

悉以普賢行願力 普遍供養諸如來

我昔所造諸惡業 皆由無始貪嗔癡

從身語意之所生 一切我今皆懺悔

十方一切諸眾生 二乘有學及無學

一切如來與菩薩 所有功德皆隨喜

十方所有世間燈 最初成就菩提者

我今一切皆勸請 轉於無上妙法輪

諸佛若欲示涅槃 我悉至誠而勸請

唯願久住剎塵劫 利樂一切諸眾生

所有禮讚供養福 請佛住世轉法輪

隨喜懺悔諸善根 迴向眾生及佛道

我隨一切如來學 修習普賢圓滿行

供養過去諸如來 及與現在十方佛

未來一切天人師 一切意樂皆圓滿

我願普隨三世學 速得成就大菩提

所有十方一切剎 廣大清淨妙莊嚴

眾會圍繞諸如來 悉在菩提樹王下

十方所有諸眾生 願離憂患常安樂

獲得甚深正法利 滅除煩惱盡無餘

我為菩提修行時 一切趣中成宿命

常得出家修淨戒 無垢無破無穿漏

天龍夜叉鳩槃荼 乃至人與非人等

所有一切眾生語 悉以諸音而說法

勤修清淨波羅蜜 恆不忘失菩提心

滅除障垢無有餘 一切妙行皆成就

於諸惑業及魔境 世間道中得解脫

猶如蓮華不著水 亦如日月不住空

悉除一切惡道苦 等與一切群生樂

如是經於剎塵劫 十方利益恆無盡

我常隨順諸眾生 盡於未來一切劫

恆修普賢廣大行 圓滿無上大菩提

所有與我同行者 於一切處同集會

身口意業皆同等 一切行願同修學

所有益我善知識 為我顯示普賢行

常願與我同集會 於我常生歡喜心

願常面見諸如來 及諸佛子眾圍繞

於彼皆興廣大供 盡未來劫無疲厭

願持諸佛微妙法 光顯一切菩提行

究竟清淨普賢道 盡未來劫常修習

我於一切諸有中 所修福智恆無盡

定慧方便及解脫 獲諸無盡功德藏

一塵中有塵數剎 一一剎有難思佛

一一佛處眾會中 我見恆演菩提行

普盡十方諸剎海 一一毛端三世海

佛海及與國土海 我遍修行經劫海

一切如來語清淨 一言具眾音聲海

隨諸眾生意樂音 一一流佛辯才海

三世一切諸如來 於彼無盡語言海

恆轉理趣妙法輪 我深智力普能入

我能深入於未來 盡一切劫為一念

三世所有一切劫 為一念際我皆入

我於一念見三世 所有一切人師子

亦常入佛境界中 如幻解脫及威力

於一毛端極微中 出現三世莊嚴剎

十方塵剎諸毛端 我皆深入而嚴淨

所有未來照世燈 成道轉法悟群有

究竟佛事示涅槃 我皆往詣而親近

速疾周遍神通力 普門遍入大乘力

智行普修功德力 威神普覆大慈力

遍淨莊嚴勝福力 無著無依智慧力

定慧方便威神力 普能積集菩提力

清淨一切善業力 摧滅一切煩惱力

降伏一切諸魔力 圓滿普賢諸行力

普能嚴淨諸剎海 解脫一切眾生海

善能分別諸法海 能甚深入智慧海

普能清淨諸行海 圓滿一切諸願海

親近供養諸佛海 修行無倦經劫海

三世一切諸如來 最勝菩提諸行願

我皆供養圓滿修 以普賢行悟菩提

一切如來有長子 彼名號曰普賢尊

我今迴向諸善根 願諸智行悉同彼

願身口意恆清淨 諸行剎土亦復然

如是智慧號普賢 願我與彼皆同等

我為遍淨普賢行 文殊師利諸大願

滿彼事業盡無餘 未來際劫恆無倦

我所修行無有量 獲得無量諸功德

安住無量諸行中 了達一切神通力

文殊師利勇猛智 普賢慧行亦復然

我今迴向諸善根 隨彼一切常修學

三世諸佛所稱歎 如是最勝諸大願

我今迴向諸善根 為得普賢殊勝行

願我臨欲命終時 盡除一切諸障礙

面見彼佛阿彌陀 即得往生安樂剎

我既往生彼國已 現前成就此大願

一切圓滿盡無餘 利樂一切眾生界

彼佛眾會咸清淨 我時於勝蓮華生

親睹如來無量光 現前授我菩提記

蒙彼如來授記已 化身無數百俱胝

智力廣大遍十方 普利一切眾生界

乃至虛空世界盡 眾生及業煩惱盡

如是一切無盡時 我願究竟恆無盡

十方所有無邊剎 莊嚴眾寶供如來

最勝安樂施天人 經一切剎微塵劫

若人於此勝願王 一經於耳能生信

求勝菩提心渴仰 獲勝功德過於彼

即常遠離惡知識 永離一切諸惡道

速見如來無量光 具此普賢最勝願

此人善得勝壽命 此人善來人中生

此人不久當成就 如彼普賢菩薩行

往昔由無智慧力 所造極惡五無間

誦此普賢大願王 一念速疾皆消滅

族姓種類及容色 相好智慧咸圓滿

諸魔外道不能摧 堪為三界所應供

速詣菩提大樹王 坐已降伏諸魔眾

成等正覺轉法輪 普利一切諸含識

若人於此普賢願 讀誦受持及演說

果報唯佛能證知 決定獲勝菩提道

若人誦此普賢願 我說少分之善根

一念一切悉皆圓 成就眾生清淨願

我此普賢殊勝行 無邊勝福皆迴向

普願沈溺諸眾生 速往無量光佛剎

(一遍)